8 Wakenshaw Manor | LekkeSlaap
8 Wakenshaw Manor is 'n selfsorgwoonstel in 'n veilige landgoed in die kusdorp Ballito. Die skilderagtige dorpie is die ideale bestemming vir gaste wat op soek is na 'n ontspanne wegbreek langs die see. Hierdie dorpie spog ook met 'n lang, sanderige strand.
Dié woonstel het slaapplek vir 4 en beskik oor 2 slaapkamers en 2 badkamers. Albei slaapkamers is ingerig met 'n dubbelbed. Die hoofslaapkamer het lugversorging, 'n en suite-badkamer, en die tweede badkamer het 'n aparte badkamer. Die badkamers het bad- en stortgeriewe.
Die kombuis is toegerus met 'n yskas-vrieskas, stoof, oond, mikrogolfoond, wasmasjien en 'n ontbyttoonbank met kroegstoele. Die oopplan-leefarea het 'n etenstafel met sitplek vir 6, 'n knus sitkamerstel en 'n TV met DStv. Die eenheid lei na 'n balkon met 'n piekniektafel. Die kompleks bied 'n gemeenskaplike swembad.
Doendinge in die omgewing sluit swem, branderplankry, snorkel, vlieërbranderry, visvang, stap en gholf in.